Nüüd tutvume lähemalt linnuse ringmüüriga. Lõpliku suuruse omandas linnus piiskop Johannes IV Kieveli valitsemisajal (1515-1527), mil valmis tugev tulirelvadele kohandatud sakmelise rinnatisega eellinnuse ringmüür koos võimsate suurtükitornidega. Müüride kõrgus ulatus üle 10 meetri, müüri paksus kõikus erinevatel lõikudel 1,2-1,8 m vahel. Suure linnuse rajamist alustati tõenäoliselt piiskop Johannes III Orgase valitsemisajal (1492-1515).